ที่ มท ๐๘๑9.2/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ 2564

เรื่อง ข้อหารือกรณีอาสาสมัครบริบาลท้องถิ่นมีความประสงค์จะสมัครเข้ารับการเลือกตั้งเป็นสมาชิกสภาเทศบาล

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการเลือกตั้ง ด่วนที่สุด ที่ ลต 0012/2060

ลงวันที่ 19 กุมภาพันธ์ 2564 จำนวน 1 ฉบับ  
  
 ด้วยกรมส่งเสริมการปกครองท้องถิ่น ได้รับการสอบถามจากสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่น กรณีอาสาสมัครบริบาลท้องถิ่นมีความประสงค์จะสมัครเข้ารับการเลือกตั้งเป็นสมาชิกสภาเทศบาล ซึ่งอาจเข้าข่ายมีลักษณะต้องห้ามสมัครรับเลือกตั้งสมาชิกสภาเทศบาล ตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 50 (14) หรือไม่จึงได้หารือไปยังสำนักงานคณะกรรมการการเลือกตั้งเกี่ยวกับกรณีดังกล่าว

กรมส่งเสริมการปกครองท้องถิ่นขอเรียนว่า สำนักงานคณะกรรมการการเลือกตั้งได้ตอบข้อหารือต่อกรณีดังกล่าวแล้ว สรุปว่า ลักษณะงานและค่าตอบแทนของอาสาสมัครบริบาลท้องถิ่นมิใช่งานประจำและ  
มีเงินเดือนในทำนองเดียวกันกับพนักงานหรือลูกจ้างของหน่วยงานราชการ หน่วยงานของรัฐ รัฐวิสาหกิจ หรือราชการส่วนท้องถิ่น หรือเจ้าหน้าที่อื่นของรัฐ จึงไม่เป็นผู้มีลักษณะต้องห้ามมิให้ใช้สิทธิสมัครรับเลือกตั้งสมาชิกสภาเทศบาลตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 50 (14)

รายละเอียดปรากฎตามสิ่งที่ส่งมาด้วย

จึงเรียนมาเพื่อโปรดทราบ และแจ้งองค์กรปกครองส่วนท้องถิ่นประชาสัมพันธ์ให้อาสาสมัครบริบาลท้องถิ่นทราบด้วย

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

ร.อสถ. ...............................................

ผอ.กสธ. ............................................

หน.กง.สส ………………….....................

จนท. ..................……………………….....

โทรศัพท์/โทรสาร ๐-๒๒๔๑-7225

ผู้ประสานงาน นางสาวสุจิตรา ดาวเรือง

นางสาวสุพรรณนิภา เยื่อใย